text: 
  Sagen vakte stor opsigt, da mormoderen og børnene, første gang de var
   på flugt sammen, blev anholdt ved en større politiaktion på 
  Djursland. Med ved anholdelsen var medarbejdere fra Søllerød Kommune. 
  En ukendt havde fortalt de sociale myndigheder om, hvor de skjulte 
  sig.
  
  Men ugen efter fjernede mormoderen og hendes advokat igen børnene fra 
  Bagsværd Observationshjem, og siden har de været godt skjult.
  
  Mens mormoderen gemte sig, lykkedes det hende sammen med sin advokat, 
  Holger Lindholt, København, at få overført forældreretten til sig ved 
  en beslutning i Københavns Overpræsidium.
  
  SEJR FOR ALLE MORMØDRE
  
  Inge Daugaards advokat, Holger Lindholt: " Denne afgørelse er 
  simpelthen en sejr for alle Danmarks mormødre. Den viser, at man 
  sagtens kan tage hånd om sine børnebørn, selv om man er oppe i årene
  . Det handler alene om kærlighed. De to børn elsker deres mormor 
  over alt i verden. Og jeg kan garantere for, at hun kan klare det. 
  Hun har en sjælsstyrke og en varme, man kun sjældent møder. De børn 
  vil få en god opvækst hos hende.
  
  
  
  